ສະພາຕໍ່າ ສຫລ ສະໜັບສະໜູນ ການມອບລາງວັນໂນແບລ ໃຫ້ Liu Xiabao
ສະພາຕໍ່າ ສຫລ ຮັບຜ່ານມະຕິ ສະໜັບສະໜຸນ ແລະສະແດງ ຄວາມຊົມເຊີຍ ຕໍ່ຜູ້ຄັດຄ້ານ ລັດຖະບານຈີນ ທ່ານ Liu Xiabao ທີ່ໄດ້ຮັບລາງວັນໂນແບລ.
ຢູ່ທີ່ສະຫະລັດນີ້ ສະພາຕໍ່າສະ ຫະລັດ ໄດ້ຮັບຜ່ານມະຕິດ້ວຍ ຄະແນນສຽງສະໜັບສະໜຸນ ຢ່າງຖ້ວມລົ້ນ ສະແດງຄວາມ ຊົມເຊີຍຕໍ່ຜູ້ຄັດຄ້ານລັດຖະ ບານຈີນ ທ່ານ Liu Xiabao ທີ່ໄດ້ຮັບລາງວັນໂນແບລ ຂະແໜງສັນຕິພາບນັ້ນ ມະຕິດັ່ງກ່າວ ທີ່ບໍ່ມີເງື່ອນໄຂຜູກມັດ ແລະໄດ້ຖືກຮັບຜ່ານດ້ວຍຄະແນນສຽງການເຫັນດີ 402 ສຽງ ຕໍ່ 1 ສຽງຄັດຄ້ານນັ້ນ ຮຽກຮ້ອງໃຫ້ຈີນປ່ອຍຕົວທ່ານ Liu Xiabao ຈາກການຄຸມຂັງ ແລະ ໃຫ້ເຊົາຄອຍຄວບຄຸມກວດກາຂ່າວກ່ຽວກັບການໃຫ້ລາງວັນແກ່ຜູ້ກ່ຽວ ພິທີມອບລາງວັນໂນແບລຈະມີຂຶ້ນໃນວັນສຸກມື້ອື່ນນີ້ ທີ່ນະຄອນອອສໂລ, ປະເທດນໍເວ ໃນເຊົ້າວັນພຸດວານນີ້ ສະຫະພາບຢູໂຣບ ກໍໄດ້ຕຳໜິຕິຕຽນປະເທດເຊີເບຍທີ່ໄດ້ຕັດສິນໃຈໄປຮ່ວມກັບຈີນ ຄັດຄ້ານພິທີມອບລາງວັນໂນແບລດັ່ງກ່າວ ພວກເຈົ້າ ໜ້າທີ່ ສະຫະພາບຢູໂຣບ ຫລື EU ເວົ້າວ່າ ພວກເຂົາເຈົ້າບໍ່ໄດ້ຄາດຄິດມາກ່ອນວ່າ ຈະມີການຕັດສິນໃຈຄັດ ຄ້ານແບບນັ້ນ ຈາກປະເທດນຶ່ງທີ່ມີຄວາມປາດຖະໜາຈະເຂົ້າຮ່ວມກຸ່ມສະຫະພາບຢູໂຣບນັ້ນ